Som modtager af anbefalet track and trace-pakke skulle man tro, at man var sikker på at få sin pakke. Men NEJ! Til trods for at jeg var hjemme hele dagen og fulgte pakkens tur fra udlandet og gennem Danmark og til min postkasse (med et 'hul' på et par timer), så står der pludselig "Forsendelsen returneres til afsender" (noteret kl. 12.56). Grunden er, at der var fejl på min postkasse. Jeg ringer, straks da jeg finder ud af det (desværre først k. 16 - jeg ventede, at der ville blive ringet på eller lignende af postbudet) til Hotlinen på 70707030 og får at vide, at de ikke kan gøre noget, så snart den er på vej retur. Jeg kan højest, pga. pakkens internationale herkomst, prøve hos Toldcenteret.

De kan her fortælle mig, at kunder al for tit blot bliver omstillet, men at de kun har med fortoldede varer at gøre (dette var blot en normal pakke fra England). Jeg fortæller så om sagen for alligevel at få lidt hjælp, og jeg får at vide, at jeg bare skal ringe til Hotline igen for at få pakken efterlyst. Jeg bliver forsikret om, at de godt kan gøre det.

Jeg ringer derfor igen til Hotlinen, men får samme svar - også da jeg taler med den øverst ansvarlige 'supervisor'. Jeg har absolut ingen ret til pakken, før den er blevet underskrevet af mig som modtaget. MEN JEG HAR ALDRIG HAFT MULIGHED FOR DET! Til trods for at jeg understreger, at det blot er en simpel fejl på pakken (et manglende mellemnavn), og at jeg vil kunne fremvise al mulig dokumentation for, at jeg bærer det fulde navn og bor på pakkens adresse, så er der ingen muligheder. Hele tiden får jeg blot en hel masse bortforklarende, juridisk snak om, at det ikke er 'min' pakke, før den er kommet frem, og lige nu er deres eneste fokus at få pakken hurtigt tilbage til afsenderen. Jeg blive også spurgt om, hvad der er i pakken. Supervisoren skal bare vide, hvor vigtigt det er... Gennem hårdt pres får jeg supervisoren til at skrive til det lokale distributionscenter. 'Det er det eneste, hun kan gøre'.

For en sikkerheds skyld opsøger jeg selv distributionscenteret (et posthus). Det sker kl. 17.25. Der kan de fortælle, at de da først tjekker mail om morgenen (hvorfor mailen fra Hotlinen er fuldstændig omsonst). Jeg forklarer sagen, og de søger efter min pakke, men returpakkerne er allerede hentet (dvs. pakken er inden for min rækkevidde et par timer og er nu - uden nogen som helst mulighed for ageren - på vej retur til England). Den venlige bestyrer af posthuset forsøger at ringe til et mere centralt pakkecenter (hvor pakken nok er på vej hen), men siger, at de ikke vil gøre noget. Hans eneste chance for at hjælpe er, at pakketransporten kommer forbi posthuset endnu en gang. Hvis min pakke stadig er i dens 'bur', kan han hente den ud til mig. Han vil prøve og så ringe mig op efterfølgende. SUPER, MENNESKELIG og LØSNINGSORIENTERET service!

Han ringer desværre og siger, at pakken ikke var i 'buret' længere, og at den nu nok ligger på Vesterbro - hvor man ikke vil hente pakke ud, som er på vej retur. Han mere end antyder, at de det godt kan lade sig gøre rent praktisk i pakkecenteret, men at de ikke gør det. Han siger, at min mulighed er at ringe op til Hotline igen for at få dem til at 'efterlyse' pakken. Jeg siger, at jeg allerede har forsøgt det, og til det siger han 'Ja, der er mange problemer med det, men at jeg kan prøve en tredje gang...'. Til min kommentar om, at Hotline-proceduren virker som én stor håndvask, hvor PostDanmark kan fralægge sig ansvar, giver han mig ret: 'Ja, ansvaret bliver flyttet rundt'...

Det er fuldstændigt uacceptabelt, at PostDanmark varetager MIN og AFSENDERENS pakke på den måde.

* Et postbud med en lille smule åndsnærvær havde ringet på døren
* En Hotline med en lille smule service havde kunnet stoppe pakken - først på Vesterbro (hvor pakken ligger, mens jeg skriver nu!!!), siden i det internationale postcenter.

Dette er et symptom på en funktion, der er rationaliseret fuldstændigt ihjel hinsides fornuft. Jeg havde et (praktisk, ikke juridisk!) spillerum på et par timer, inden MIN pakke blev del af en fuldstændigt fastlåst returneringsprocedure uden nogen som helst rettighed eller mulighed for mig som KUNDE til et fuldstændigt hult og DJØFiseret produkt.

Det er en OMMER for PostDanmark - og mig, der vil søge andre veje ifht. levering af forsendelser til mig i fremtiden.

Edit: Nedenstående svar fra PostDanmark er, som det fremgår, ca. otte timer gammelt. I mellemtiden har jeg ikke modtaget svar fra Kundeservice - endsige den pakke, som jeg og afsender har betroet PostDanmark at håndtere...